CELEX: E2010P0009
Language: da
Date: 2010-07-26 00:00:00
Title: Sag anlagt den 26. juli 2010 af EFTA-Tilsynsmyndigheden mod Liechtenstein (Sag E-9/10)

7.10.2010   
            
            
               DA
            
            
               Den Europæiske Unions Tidende
            
            
               C 271/26
            
         Sag anlagt den 26. juli 2010 af EFTA-Tilsynsmyndigheden mod Liechtenstein
   (Sag E-9/10)
   2010/C 271/06
   EFTA-Tilsynsmyndigheden, rue Belliard/Belliardstraat 35, 1040 Bruxelles/Brussel, BELGIQUE/BELGIË, ved Xavier Lewis og Florence Simonetti som befuldmægtigede har den 26. juli 2010 anlagt sag mod Liechtenstein ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Fyrstendømmet Liechtenstein ved ikke inden for den fastsatte frist at have vedtaget eller givet Tilsynsmyndigheden meddelelse om de foranstaltninger, der er nødvendige for at gennemføre den retsakt, der henvises til i pkt. 1 i bilag VII til EØS-aftalen (Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer som ændret ved Kommissionens forordning (EF) nr. 1430/2007 af 5. december 2007 om ændring af bilag II og III til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer og ved Kommissionens forordning (EF) nr. 755/2008 af 31. juli 2008 om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer) som tilpasset EØS-aftalen ved protokol nr. 1 hertil, har tilsidesat sine forpligtelser i henhold til direktivets artikel 63, stk. 1, og EØS-aftalens artikel 7.
            
         
               2)
            
            
               Fyrstendømmet Liechtenstein tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Søgsmålet vedrører Liechtensteins undladelse af at efterkomme EFTA-Tilsynsmyndighedens begrundede udtalelse om den manglende vedtagelse eller meddelelse til Tilsynsmyndigheden af de nødvendige foranstaltninger for fuldt ud at gennemføre den EØS-retsakt, der svarer til Den Europæiske Unions direktiv 2005/36/EF om anerkendelse af erhvervsmæssige kvalifikationer som ændret.
            
         
               —
            
            
               De foranstaltninger, Liechtenstein ikke har truffet, vedrører anerkendelse af erhvervsmæssige kvalifikationer erhvervet i andre EØS-stater inden for håndværkssektoren.
            
         
               —
            
            
               EFTA-Tilsynsmyndigheden anfører, at den ikke har modtaget oplysninger fra Liechtenstein om, at retsakten er gennemført fuldt ud i national ret, og heller ikke er i besiddelse af andre oplysninger, som sætter den i stand til at konkludere noget sådant.
            
         
               —
            
            
               Liechtenstein har ikke bestridt forsinkelsen med fuldstændig gennemførelse af retsakten.